পাকিস্তানকে জঙ্গি দেশের তকমা দেওয়া হোক: কপিল সিবাল

ওয়েবডেস্ক: পুলওয়ামা হামলার পর সার্জিক্যাল স্ট্রাইক হয়েছে। পহেলগাঁও হামলার পর দাবি উঠতে শুরু করছে, পাকিস্তানকে (Pakistan) কঠোর জবাব দেওয়া হোক। পহেলগাঁও (Pahalgam) হামলায় জড়িতরা রেজিস্ট্যান্স ফ্রন্টের সদস্য। যা লস্কর-ই-তইবার সঙ্গে জড়িয়ে। ইউপিএ সরকারের প্রাক্তন মন্ত্রী তথা প্রবীণ আইনজীবী কপিল সিবাল (Kapil Sibal) পাকিস্তানকে জঙ্গি দেশের তকমা দেওয়ার দাবি তুললেন।

সুপরিকল্পিত জখন্য কাজ। পহেলগাঁও হামলাকে এই ভাষায় বর্ণনা করলেন প্রবীণ আইনজীবী ও রাজ্যসভার সাংসদ কপিল সিবাল। বুধবার তিনি আর্জি জানান, ভারত সরকার বিষয়টিকে আন্তর্জাতিক স্তরে নিয়ে যাক। আন্তর্জাতিক আদালতে দোষী সাব্যস্ত করা হোক। সিবাল দাবি জানান, পাকিস্তানকে জঙ্গি দেশ হিসেবে ঘোষণা করা হোক। তাঁর বক্তব্য, রাষ্ট্রের সহায়তায় এটি পূর্ব পরিকল্পতি কাজ। স্বরাষ্ট্র মন্ত্রীর কাছে আর্জি জানাব, পাকিস্তানকে জঙ্গি রাষ্ট্র হিসেবে ঘোষণা করা হোক। হামলাকারীরা কিস্তওয়ার থেকে আসে। রেজিস্ট্যান্স ফ্রন্টের সদস্য। যা লস্কর ই তইবার সদস্য।

সিবাল বলেন, এই বিষয়ে প্রধানমন্ত্রী নরেন্দ্র মোদি ও স্বরাষ্ট্র মন্ত্রী অমিত শাহের পাশে থাকব। সব বিরোধীরাই থাকবে। ইউপিএ সরকারের প্রাক্তন মন্ত্রীর কথায়, পহেলগাঁওয়ের উপরে বৈসারণ উপত্যকা কৌশলগতভাবে খুব গুরুত্বপূর্ণ। পাকিস্তানের সেনা প্রধান কাশ্মীরকে জুগুলার ভেন বলেছিলেন। সেকথাও তুলে ধরেন সিবাল। তিনি বলেন, যখন পাকিস্তানের সেনা প্রধান এরকম মন্তব্য করেন। পাকিস্তানের গ্রুপ এই হত্যকাণ্ড চালনা করে। এটা পরিষ্কার রাষ্ট্রীয় সন্ত্রাস।